LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2020. gada \_\_\_. janvārī

**Par informatīvo ziņojumu**

**“Informatīvais ziņojums par Emisijas kvotu izsolīšanas instrumenta darbības stratēģiju”**

1. Pieņemt zināšanai iesniegto informatīvo ziņojumu.

2. Konceptuāli atbalstīt Zaļo investīciju fonda izveidi. Vides aizsardzības un reģionālās attīstības ministrijai virzīt procesu vienreizējas iemaksas veikšanai SIA “Vides investīciju fonds” pamatkapitālā Zaļo investīciju fonda finansēšanai 60 655 516,20 EUR apmērā, kas gūti, realizējot (izsolot un pārdodot) 3 126 573 emisijas kvotas sekundārajā tirgū, nosakot šo līdzekļu tālāku izmantošanu atbilstoši likuma Par piesārņojumu 322. panta 44. daļai.

3. Vides aizsardzības un reģionālās attīstības ministrijai sagatavot informāciju par finansējuma apjomu un jauno komercdarbības atbalsta programmu ietvaru, kurus īstenotu SIA “Vides investīciju fonds” izveidotais Zaļo investīciju fonds, kā arī informāciju par SIA “Vides investīciju fonds” un tā Zaļo investīciju fonda izveides un darbības pamatprincipiem un, atbilstoši komercdarbības atbalsta kontroli reglamentējošajiem normatīvajiem aktiem, iesniegt Finanšu ministrijā līdz 2020. gada 30. jūlijam. Vides aizsardzības un reģionālās attīstības ministrijai ar Finanšu ministrijas starpniecību iesniegt Eiropas Komisijas konkurences ģenerāldirektorātā paziņojumu, lai nodrošinātu, ka vienreizējā iemaksa SIA “Vides investīciju fonds” pamatkapitālā Zaļo investīciju fonda finansēšanai atbilst komercdarbības atbalsta kontroles tiesiskajam regulējumam Eiropas Savienībā.

4. Vienreizējo iemaksu SIA “Vides investīciju fonds” pamatkapitālā Zaļo investīciju fonda finansēšanai veikt pēc tam, kad Eiropas Komisija ir pieņēmusi pozitīvu lēmumu par pasākuma atbilstību komercdarbības atbalsta kontroles tiesiskajam regulējumam Eiropas Savienībā.

5. Vides aizsardzības un reģionālās attīstības ministrijai līdz 2021. gada 31. decembrim un turpmāk katru otro gadu līdz attiecīgā gada 31. decembrim sagatavot un vides aizsardzības un reģionālās attīstības ministram noteiktā kārtībā iesniegt Ministru kabinetā informatīvo ziņojumu par Emisijas kvotu izsolīšanas instrumenta darbības stratēģijas īstenošanas gaitu un prioritāriem virzieniem izsoļu ieņēmumu izmantošanai.

Ministru prezidents A. K. Kariņš

Valsts kancelejas direktors J. Citskovskis